সুপ্রিম কোর্টে DA মামলার রায় ঘোষণা, কী কী নির্দেশ?

ওয়েবডেস্ক- ডিএ (DA) নিয়ে বড় নির্দেশ দিল সুপ্রিম কোর্ট (Supreme Court)। বকেয়া ডিএ মেটানোর নির্দেশ দিল শীর্ষ আদালত। ৩১ মার্চের মধ্যে বকেয়া ডিএ মেটানোর নির্দেশ দেওয়া হয়েছে। ২৫ শতাংশ ডিএ ৩১ মার্চের মধ্যে মিটিয়ে দিতে হবে, প্রথম কিস্তির টাকা দিতে হবে ৬ মার্চের মধ্যে। ডিএ কমিটি গঠনের নির্দেশ। কমিটি সিদ্ধান্ত নেবে কত কি ডিএ দিতে হবে। ডিএ পরিবর্তনশীল, রায়ে জানিয়ে দিল সুপ্রিম কোর্ট। রাজ্যের আবেদন আংশিক মঞ্জুর। কেন্দ্রের সঙ্গে রাজ্যের ডিএ নিয়ে যে ফারাক সেই নিয়ে আন্দোলন চলছিল।

সেই মামলায় আজ রায় ঘোষণা করল সর্বোচ্চ আদালত। কমিটিতে থাকবেন সুপ্রিম কোর্টে প্রাক্তন বিচারপতি ইন্দু মালহোত্রা ও আরও দুই বিচারপতি। এই কমিটি রাজ্য সরকারে সঙ্গে আলোচনা করে ডিএ দেওয়ার বিষয়টি স্থীর করবে।সেইসঙ্গে আদালতের নির্দেশ কার্যকর হল কিনা, সেটি জানাতে একটি কমপ্লায়েন্স রিপোর্ট ১৫-মের মধ্যে সুপ্রিম কোর্টে জমা দিতে হবে।

আরও পড়ুন- ডিএ নিয়ে বিরাট নির্দেশ সুপ্রিম কোর্টের

এই নির্দেশ দিয়েছে বিচারপতি সঞ্জয় কারোল ও বিচারপতি প্রশান্ত কুমার মিশ্রের বেঞ্চ। এই DA মেটাতে গেলে রাজ্যকে ১০ হাজার ৪০০ কোটি টাকা দিতে হবে। কেন্দ্রীয় হারে মহার্ঘ ভাতা ও বকেয়া মহার্ঘ ভাতা মেটানোর দাবিতে প্রায় দীর্ঘদিন ধরে আইনি লড়াই চালাচ্ছিলেন রাজ্য সরকারি কর্মীদের একাংশ। কেন্দ্রের সঙ্গে রাজ্যের ডিএ নিয়ে যে ফারাক সেই নিয়ে আন্দোলন চলছিল।